Комисија за спровођење поступка јавног оглашавања прикупљањем писмених понуда Градске општине Нови Београд, на основу Одлуке Комисије за манифестације Градске општине Нови Београд брoj XII-020-1/2018-8 од 23.01.2018. године, објављује

### **О Г Л А С**

### **За издавање места за постављање тезги за продају цвећа за време задушница**:

Велике (зимске) задушнице 10., 11. и 12. 02.2018. године

Побусани понедељак 16.04.2018. године

Летње (духовске) задушнице 26, 27. и 28.05.2018. године

Михољске задушнице 06., 07. и 08.10.2018. године и

Митровске (затворене) задушнице 03.,04. и 05.11.2018. године.

**ЛОКАЦИЈА:**

Блок 55 А „Ново Бежанијско гробље“, укупан број места за постављање тезги: 4 тезге, на површини од укупно 8 м² (распоред места од бр. 1 до бр. 4);

**УСЛОВИ УЧЕШЋА НА ОГЛАС**

* Право учешћа има заинтересовано физичко или правно лице регистровано за обављање одговарајуће делатности односно продаје робе или услуга
* Почетна цена за лицитацију места за постављање тезге за укупан период трајања задушница (5 термина) је 13.000,00 РСД.

Сва заинтересована лица могу доставити понуду у писаном облику у затвореној коверти са напоменом „ПОНУДА ЗА ЛИЦИТАЦИЈУ ТЕЗГИ - НЕ ОТВАРАТИ“ на адресу: Градска општина Нови Београд, Булевар Михаила Пупина бр. 167, поштом или лично, предајом понуде на шалтеру 4.

**Рок за достављање понуда је 05.02.2018. године, до 11:00 часова.**

**Затворена коверта са понудом треба да садржи:**

1. **1. ПРИЈАВУ**

**- пријава правног лица садржи**: назив и седиште, решење АПР о упису у регистар, матични број, порески идентификациони број (ПИБ), потпис овлашћеног лица и печат; (доказ о истом), број рачуна код банке за враћање депозита и контакт телефон.

1. - **пријава физичког лица садржи**: фотокопију личне карте, решење АПР о упису у регистар, порески идентификациони број (ПИБ), број рачуна код банке за враћање депозита и контакт телефон.

**2. БЕЗУСЛОВНУ ПОНУДУ, УЗ НАВОЂЕЊЕ ЛОКАЦИЈЕ НА КОЈИ ПОНУДА ГЛАСИ**

**3. ДОКАЗ О УПЛАТИ ДЕПОЗИТА за озбиљност понуде, у износу од 5.000,00 динара.** Уплату извршити на текући рачун Градске општине Нови Београд, број: **840-978804-03, модел 97 и позив на број 59-013.**

Заинтересовани понуђачи могу доставити понуде за више места за постављање тезги, с тим што понуђач доставља засебну понуду за свако појединачно место на локацији.

Неблаговремене понуде неће бити отваране.

Јавно отварање понуда одржаће **се 06.02.2018. године са почетком у 11,15 часова** на адреси Градске општине Нови Београд, сала 3.

Ранг листа биће објављена 06.02.2018. године у 12:00 часова;

Право одабира места за постављање тезги зависи од висине понуђеног износа;

У случају останка слободних места, писмене понуде ће се подносити 06.02.2018. године до 15:00 часова;

Комисија ће одабир корисника за преостала места извршити на основу висине понуђене цене и временском доспећу захтева;

Ранг листа у случају доделе евентуално преосталих слободних места, на основу примљених понуда, биће објављена 06.02.2018. године, у 15:30 часова;

У случају два или више иста понуђена износа, предност за одабир места за постављање тезги биће одређен по редоследу времена приспелости понуде;

Потенцијални корисник дужан је да пре одабира конкретног места изврши уплату излицитираног износа умањеног за износ уплаћеног депозита. Након достављања доказа о наведеној уплати понуђач ће добити потврду о изабраном месту за постављање тезге;

Понуђачима који не буду изабрани наведени износ уплате на име депозита за озбиљност понуде биће враћен у року до 5 (пет) дана од дана спровођења лицитације.

**Уколико понуђач који је одређен по ранг листи одустане од коришћења места из било ког разлога или је документација неисправна или непотпуна, нема право на повраћај депозита за озбиљност понуде**;

Потписивање Уговора са изабраним корисницима обавиће **се 07. и 08.02.2018. године,** у просторијама Градске општине Нови Београд, Булевар Михаила Пупина бр. 167.

**НАПОМЕНА:** Након потписивања уговора понуђач **је у обавези да поднесе захтев** Одељењу за грађевинске и комуналне послове и инвестиционо пројктовање Управе ГО Нови Београд ради добијања решења овог органа за постављање тезге за продају цвећа на наведеној локацији.

Распоред постављања тезги је утврђен скицом на коју је Секретаријат за саобраћај дао сагласност IV-05 бр. 344.9-582/2017. oд 06.12.2017. године.

Тезга је типски покретни објекат за продају робе или пружање услуге чија површина не може бити већа од од 2,0 m2  са слободном површином у функцији тезге од 1,0 m2.